บิ๊กตู่ยอมรับแก้ปัญหาเศรษฐกิจทุกเรื่องไม่ได้
บิ๊กตู่ออกมายอมรับว่า แก้ปัญหาเศรษฐกิจไทยทุกเรื่องไม่ได้ เพราะเกิดจากปัญหาโลกและเงินของประเทศไทยมีจำกัด
6 เม.ย. 2565

พล.อ.ประยุทธ์ จันทร์โอชา นายกรัฐมนตรี และ รมว.กลาโหม หลังการประชุมคณะรัฐมนตรี (ครม.) เมื่อวันที่ 5 เม.ย. 2565 ว่า การประชุมครม. มีหลายวาระที่เป็นประโยชน์ในเรื่องมาตรการต่างๆ ว่าเราทำอะไรไปแล้วบ้างและจะทำอะไรต่อไป ยังอยู่ในแผนงานที่จะต้องดูต่อไป ได้ฝากให้ทุกกระทรวงทั้งรองนายกรัฐมนตรี รัฐมนตรี ให้ติดตามสถานการณ์วันนี้ที่มีความเดือดร้อนบ้าง"เราจะบรรเทาความเดือดร้อนให้ได้มากที่สุด แต่มันจะแก้ปัญหาทั้งหมดไม่ได้หรอก เพียงแต่ให้ดำรงสภาพอยู่ให้ได้ในช่วงเวลานี้ ที่เป็นยุคที่เราต้องช่วยกัน" พล.อ.ประยุทธ์ กล่าวพล.อ.ประยุทธ์ กล่าวว่า ครม. ได้หารือแก้ปัญหาในทุกมิติ มีการคุยกับรัฐมนตรีในห้องประชุมว่า แก้ปัญหาเศรษฐกิจไปถึงไหน เช่น กระทรวงพาณิชย์ กระทรวงเกษตรและสหกรณ์การเกษตร กระทรวงการต่างประเทศ กระทรวงพลังงาน ซึ่งมาตรการจะค่อยๆ ออกมาเรื่อยๆ"สิ่งสำคัญที่สุดคือการใช้จ่ายงบประมาณ ก็รู้อยู่เรามีจำกัด แต่เทียบเคียงแล้วน่าจะดีกว่าหลายประเทศ ในมนมาตรการที่ทำไปแล้วแม้ว่าจะเป็นมาตรการชั่วตคราวครั้งละ 3-4 เดือน ซึ่งต้องเป็นไปตามสถานการณ์เพราะเราควบคุมสถานการณ์ในต่างประเทศไม่ได้" พล.อ.ประยุทธ์ กล่าว